Երեւանի պետական համալսարանի արեւելագիտության ֆակուլտետում հոկտեմբերի 24-ին կայացավ Ռոզմարի Հարությունյան-Քոհենի «Վերապրած խոյեցի Արուսյակը» գրքի շնորհանդեսը` պրոֆեսորադասախոսական կազմի եւ ուսանողների մասնակցությամբ, հեղինակի, թարգմանչի, խմբագրի ներկայությամբ: Գիրքը 2002 թ. անգլերեն թարգմանությամբ լույս էր տեսել ԱՄՆ-ում, 2006 թ.-ին` պարսկերեն լեզվով Թեհրանում եւ ահա 2011 թ.-ին` հայերեն հրատարակությամբ` Երեւանում, որն իրականացրել է «Գուրգեն Մելիքյանի` Քաշաթաղի բազմազավակ ընտանիքներ հիմնադրամ»-ի գործադիր տնօրենի, ինչպես նաեւ Հարությունյանների ընտանիքի նյութական աջակցությամբ: